text: Det bliver storm på storm i de næste døgn
  09 marts 2019 kl. 19.33
  Det ene hårde blæsevejr vil afløse det næste indtil ind i næste uge.
  Det er med at holde på hatten både lørdag aften og også i de kommende døgn. Danmark ligger lige midt på lavtrykkenes motorvej, og indtil ind i næste uge kommer hård blæst og regn ind over os som perler på en snor, oplyser DMI.
  Lørdag aften og nat tiltager vinden på Vestkysten til stormende kuling med vindstød af stærk storm. I løbet af aftenen vil vinden aftage vestfra.
  Lørdag aften ved 20.30-tiden var den aktuelle middelvind på Esbjerg Havn 15,3 meter i sekundet. Det svarer til 50-61 kilometer i timen. Det giver hvide bølger på havet, kaldes for stiv kuling og er normalt ikke noget, de skriver hjem om fra de kanter.
  Vi har en aften og nat foran os med blæst og byger med slud og hagl. Ved Vestkysten op på Bornholm tiltager vinden en overgang op til stormende kuling med vindstød af stærk storm. I resten af landet mange steder vindstød af stormstyrke. Vinden aftager vestfra i løbet af natten. pic.twitter.com/trEViuk4SQ
  
  